Часовы ўрад Французскай рэспублікі

Часовы ўрад Французскай рэспублікі () — часовы ўрад Францыі ў перыяд з 3 чэрвеня 1944 года па 27 кастрычніка 1946 года пасля вызвалення кантынентальнай Францыі ад нямецка-фашысцкіх захопнікаў. Існаваў да ўтварэння Чацвёртай рэспублікі. Яе стварэнне адзначыла афіцыйнае аднаўленне інстытутаў французскай дзяржавы, забяспечваючы пераемнасць з Трэцяй рэспублікай.

Часовы ўрад змяніў Французскі камітэт нацыянальнага вызвалення, які быў часовым урадам Францыі на вызваленых, заморскіх тэрыторыях і ў калоніях (Алжыр і Корсіка). Як урад Францыі ў ваенны час у 1944–1945 гадах, яго галоўнымі мэтамі былі ліквідацыя наступстваў акупацыі Францыі і працяг вядзення вайны супраць Германіі.

Галоўнай місіяй (у дадатак да вайны) была падрыхтоўка глебы для новага канстытуцыйнага парадку, які прывёў да ўтварэння Чацвёртай рэспублікі. Часовы ўрад таксама зрабіў некалькі важных рэформаў і палітычных рашэнняў, такіх як прадастаўленне жанчынам права голасу, заснаванне Нацыянальнай школы дзяржаўнага кіравання і фармаванне асноў сістэмы сацыяльнага забеспячэння ў Францыі.

 Спасылкі 

Катэгорыя:Гістарычныя дзяржавы Еўропы
Катэгорыя:XX стагоддзе ў Францыі